तालाब में डूब रहे 2 साल के मासूम की छठवीं के छात्र ने बचाई जान
हाथ पैर धाने अपने भाई के साथ गया था तालाब, मुक्ताराजा की घटना
भास्कर न्यूज | बाराद्वार
अपने छह साल के भाई के साथ हाथ पैर धोने के लिए तालाब गया दो साल का मासूम अचानक तालाब के गहरे पानी में चला गया। उसका भाई उसे बचाने की गुहार लगाने लगा, इसी दौरान बारह साल का किशोर पहुंचा और उसने तालाब में डूब रहे दो साल के मासूम को बाहर निकाल कर उसकी जान बचाई। घटना मुक्ताराजा की है। चार दिन पहले 2 मार्च को मुक्ताराजा निवासी विजय कुमार कोसले तथा श्रीमती मनीषा कोसले के बेटे भूपेश कुमार कोसले 6 साल तथा रूद्र | शेष पेज 14
अपने पिता की गोद में मासूम जिसे बचाया गया, पास ही खड़ा धनंजय
बचाने की भावना थी
मुक्ताराजा के मिडिल स्कूल के कक्षा छठवीं के छात्र धनंजय कुमार सोनवानी ने बताया कि उसने बालक के चीखने चिल्लाने की आवाज सुनकर बिना कुछ सोचे समझे तालाब में छलांग लगा दी, उस समय उसके मन में केवल एक ही भावना रही कि डूबते हुए मासूम बालक को तत्काल बाहर निकाल कर उसकी जान बचाई जाए।
घरवालों को पता नहीं था
रूद्रप्रताप के पिता विजय कोसले ने बताया कि घटना करीब 6.30 बजे की है। घर के सभी सदस्य घर में ही थे, इस बीच दोनों भाई खेलते हुए पास के ही तालाब में चले गए। जहां रूद्र पानी में डूब रहा था। इसकी जानकारी घरवालों को नहीं थी। जब धनंजय दोनों बच्चों को लेकर पहुंचा तो मासूम के डूबने की जानकारी हो पाई।
bho_Deva hin_Deva mai_Deva hin_Deva hin_Deva hin_Deva hin_Deva hin_Deva hin_Deva